Fetva
Fetva (arapski: فتوى je zakonska izjava u islamu koju izdaje pravnik, specijalista za određen slučaj. Fetva se obično izdaje na zahtjev osobe ili sudije da bi se razriješilo pitanje gde je fikh, islamsko pravo, nejasno. Naučnik sposoban da izda fetvu se naziva mudžtehid. Fetve može donositi lice koje ispunjava uvjete za to, uz ovlaštenje nadležne islamske vlasti da obavlja takvu dužnost. U Bosni i Hercegovini, fetve donose: Reisu-l-ulema, koji je vrhovni muftija IZ u BiH, muftije, kako određuje Ustav IZ, Vijeće za fetve Rijaseta IZ, kai i fetva-i emin, kojem daje ovlaštenje Reisu-l-ulema. Fetve koje pojedinci objavljuju putem interneta su rezultat samovoljnog bavljenja institucijom fetve, odnosno izdavanjem fetvi. Zbog ovoga se pojavljuju kontradiktorne fetve i odgovori. Fetva nije apstraktan propis, već njegova primjena na konkretnu situaciju. Zato se, osim propisa, mora dobro poznavati situacija na koju se propis primjenjuje, i sve što može proizaći iz njene primjene.